Tale Bağırzadədən təkzib - TimeTV Live\nJul 8, 2020, 4:56 am\nHome » Uncategorized » Tale Bağırzadədən təkzib\nTale Bağırzadədən təkzib\nTale Bağırzadənin Milli Şuradan çıxdığı barədə bəyanat təxribatdır\nBu gün Müsəlman Birliyi Hərəkatının sədri, siyasi və vicdan məhbusu Taleh Bağırzadənin adından bəyanat yayılaraq onun Milli Şuradan çıxdığı qeyd olunub. Bəyanatda iddia edilib ki, Milli Şura cinsi azlıqlarla bağlı birtərəfli mövqe tutur. Bəyanatın yayılmasından dərhal sonra bunun təxribat olduğu bildirildi. Müsəlman Birliyi Hərəkatının sədr əvəzi Elçin Qasımov rəsmi Facebook səhifəsində Tale Bağırzadə ilə bağlı yayılan iddiaları yalanladı. (Mənbə facebook və rakurs.tv http://rakurs.tv/tale-bagirzadnin-milli-suradan-istefa-vermsi-rsmi-olaraq-tkzib-edildi- aciqlama.html )\nElçin Qasımov bunları söyləyib: Müsəlman Birliyi Hərəkatını sevən, dəstəkləyən hər bir kəs bu təşkilatın öz əqidəsinə sadiqliyini, ədalət prinsipini əsas ana xətt kimi müəyyənləşdirdiyini, milli-mənəvi, İslami dəyərlər uğrunda mübarizə apardığını yaxşı bilir. 2015-ci ildə ağır represiyalara məruz qalan Hərəkatın haqlı olaraq müdafiəsinə qalxan və sonacan hüquqlarını müdafiə edən məlum şəxslərə hər zaman minnətdar olduğunu, çətin günlərdə müxtəlif maneələrə baxmayaraq, yanımızda olub, bizə dəstək nümayiş etdirən insanlara vicdan borcumuzun olduğunu dəfələrlə bəyan etmişik.\nBütün bunlarla yanaşı MBH nin tam müstəqil bir təşkilat olduğunu, bütün qərarlarının İdarə Heyəti tərəfindən, ədalət prinsipinə uyğun verildiyini bir daha bəyan edirik. Ayrı-ayrı şəxslərin, təşkilat və birliklərin səsləndirdiyi, milli və dini dəyərlərimizə zidd olan fikirlərin həmin şəxslərə, təmsil etdikləri birlik və təşkilatlara məxsus olduğunu, bu fikir və münasibətlərin nə Müsəlman Birliyi Hərəkatına, nə də onun sədrinə aid olmadığını bir daha bütün əzizlərin nəzərinə çatdırırıq.\nMüsəlman Birliyi Hərəkatı tam müstəqil fikir və düşüncələrini bəyan edən və heç bir qurum və birlikdə olmayan, düzə düz, əyriyə əyri deməyi bacaran, hər zaman xalqına xidmət üçün çalışan bir təşkilatdır.\nDostların nəzərinə çatdıraq ki, Hərəkatın lideri Tale Bağırzadə 2013-cü ildə hələ MBH təsis olunmamışdan öncə Milli Şuraya dəstək verib və bu gün də dəstək verməkdədir. Adından yayılan Milli Şuranı tərk etmək məsələsi təmamilə yalan məlumatdır. Tale Bağırzadə hər kəsin bu günlərdə Milli Şuraya qarşı hücüma keçdiyi bir dönəmdə qurumu tərk etməyinin düzgün olmadığını, bu addımının ədalətsiz olacağını bildirdi. Müsəlman Birliyi Hərəkatının bütün üzvlərinə səbirli olmağı, sevənlərinə anlayış göstərdiklərinə görə minnətdarlığını bildirdi.\nAllahın salamı olsun sizlərə”.\nPrevPreviousAŞPA-dan Yasamal olayına sərt etiraz\nNextMübariz Mənsimovun işi məhkəməyə göndərildiNext


Necə işləyir: valideyn məzuniyyəti və atalıq məzuniyyəti - Hamiləlik - 2020\nValideyn məzuniyyəti və atalıq məzuniyyəti\nUşağınız olanda gündəlik həyatından zövq almaq istəyirsiniz? Niyə valideyn məzuniyyəti və ya atalıq məzuniyyəti almırsınız?\nHər hansı bir kişi və ya qadın, doğma və ya övladlığa götürən valideyn, hər hansı bir işçi, uşağın doğulduğu tarixdə şirkətdə bir illik iş stajına haqq qazandırarsa və ya valideyn məzuniyyətindən faydalana bilər. övladlığa götürmə, evə gəlmə (16 yaşından əvvəl). Valideyn məzuniyyətinin iki növü var: əmək müqaviləsinin dayandırıldığı və ya yarım gün davam edən ümumi məzuniyyət.\n2014-cü ilin payızından etibarən yeni bir islahat 2014-cü ilin payızında qüvvəyə minmişdir. 1 oktyabr 2014-cü il tarixində anadan olmuş və ya övladlığa götürülmüş uşaqlar üçün bu altı aylıq məzuniyyətin bir hissəsi mütləq qorunur ikinci valideyn, birincisinə keçə bilməz, hal hazırda mümkün olduğu kimi. Başqa sözlə: ata fayda verməzsə, bu altı ay itiriləcəkdir.\nİstifadə üçün valideyn məzuniyyəti təlimatları\nAtanın valideyn məzuniyyəti\nAtalıq və uşaq baxımı məzuniyyəti\nValideyn məzuniyyəti atalar üçün də mümkündür. Əks təqdirdə, atalıq məzuniyyəti uşağınızdan da zövq almağa imkan verən bir artıdır. 1 iyul 2013-cü ildən etibarən atalıq məzuniyyəti "ata və uşaq baxımı məzuniyyəti" nə çevrildi. Bu, babalar üçün bir şey dəyişdirməzsə, indi ana ilə yaşayan hər hansı bir işçiyə, kişiyə və ya qadına, uşaqla əlaqəsindən asılı olmayaraq, bundan bəhrələnməyə imkan verir.\n• Üç gün olmamaq üçün əlavə 11 gün istirahət etmək hüququnuz var Əmək Məcəlləsi ilə icazə verilən bir uşaq üçün (çox doğuş üçün 18 gün). Uşağınızın doğulmasından dörd ay ərzində onları bir ay əvvəl işəgötürəninizə xəbərdar etməyi unutmadan götürün. 1 iyul 2019-cu ildən etibarən yeni doğulmuş uşaqları ixtisaslaşmış bir müalicə şöbəsində (vaxtından əvvəl) xəstəxanaya yerləşdirilən atalar əlavə 30 gün faydalana bilərlər.\n• Atalıq məzuniyyəti istənilən işçi üçün açıqdır yaşından və əmək müqaviləsinin xüsusiyyətindən asılı olmayaraq (daimi, müddətli, part-time, müvəqqəti, ...), ailə vəziyyətindən asılı olmayaraq (evlilik, PACS, ümumi qanun ittifaqı, boşanma və ya ayrılıqda), nə olursa olsun uşağının doğum və ya yaşayış yeri (Fransada və ya xaricdə), uşağın ona bağlı olub-olmaması.\nƏtraflı olaraq analıq məzuniyyəti\nTaxta tülkü daşıyıcısı\nTəhlükəsiz 1-ci DECT Təhlükəsiz Əlaqə Plus Körpə Monitoru\nAd Edmee - Mənşə mənası\nCopyright 2020 \_ Hamiləlik və doğuş, valideynlik - ətraflı məlumat \_ Valideyn məzuniyyəti və atalıq məzuniyyəti


Rövşən Rzayev eks-nazirdən “bir çömçə” artıq yeməsə... – ŞİKAYƏT\nBildiyiniz kimi, son günlər gündəmi Qaçqın və Məcburi Köçkünlərin işləri üzrə Dövlət Komitəsinin sədri Əli Həsənovun köçkünlərin sosial vəziyyətinin yaxşılaşdırılmasına ayrılan pullardan, eləcə də mənzil tikintisindən ümumilikdə 2 milyard manat vasait "yoxa çıxardığı”na dair məlumatlar yazılır. Ehtimal edilir ki, bu məlumatlar sözügedən Komitəyə sədr təyin edilmiş Rövşən Rzayev tərəfindən mətbuata çıxarılır və məqsədli şəkildə sabiq Komitə sədrinin sorğu-suala çəkilməsinə hesablanıb. Bəs yeni sədr nə ilə məşğuldur və qaçqın və məcburi köçkünlərə hansı diqqət və qayğını göstərir...?\nMəlumata əsasən, Rövşən Rzayevin ətrafında olan şəxslər köhnə ənənəyə sadiq qalaraq mənzillə təmin edilməli olan şəxsləri “açıq bazar”a dəvət edirlər. İmkanı olanlar “haqqı” verib alır, olmayanlar da üz tutur ölkə başçısı İlham Əliyevin və Birinci xanım Mehriban Əliyevanın ünvanına ki, onlara müvafiq köməklik göstərilsin. Nə vaxta qədər ölkədə müvafiq “Fərman və Qanunlar” rüşvət müqabilində işləyəcək, bunu söyləmək çox çətindir, amma hazırki şikayətdə olan durum belədir...\nMən, Səfərov Elşən Allahverdi oğlu 1993-cü ildən Qubadlı rayonundan məcburi köçkün düşmüşəm, 25 il ərzində ilk dəfə olaraq yeni mənzillə təmin ediləcəyimizlə bağlı müjdə aldım və ailə üzvlərimizlə həmin günü bayram olaraq qarşıladıq. Amma 3 gün sonra çox pərt və sarsılmış duruma düşdük. Sən demə yeni mənzilə köçürülməyimizlə bağlı “Qaçqın və Məcburi Köçkünlərin işləri üzrə Dövlət Komitəsi”nin Binəqədi rayonu üzrə sektor müdiri Tağıyev İlqar Ağamalı oğluna yeni mənzilə köçürülmək üçün 5-10 min manat civarında rüşvət verilməli imiş. Mən və valideynim ona gücümüz çatan 1000 manatı təklif etdikdə o, bizə bildirdi ki, “həmin məbləğ çox azdır, özünüzü boşuna əziyyətə salmayın”. İlqar Tağıyevin birmənalı olan şifahi rədd cavabından sonra məcburiyyət qarşısında Baş Prokurorluğun Korrupsiyaya qarşı Mübarizə Baş İdarəsinə rəsmi olaraq şikayət ünvanlamışıq. Amma hələ ki, müraciət ünvanladığımız orqan bu barədə araşdırma apararaq müvafiq qərar qəbul etməmişdir.\nBakı şəhəri, Dərnəgül qəsəbəsi, S. Bəhlulzadə küçəsi 23, bina 3, mənzil 130 ünvanında I qrup əlil qardaşım, həyat yoldaşım və 2 qız övladımla qəza şəraitində olan binada yaşayırıq. Keçən il Fövqəladə Hallar Nazirliyinin apardığı müşahidələrdə müəyyən olunub ki, bina ciddi qəzalı vəziyyətdədir, sakinlər təcili olaraq köçürülməlidir. Məhz bu səbəbdən yaşadığımız binanın sakinləri Bakı şəhəri, Qaradağ rayonunda yerləşən “Qobu Park” yaşayış kompleksinə köçürülməyə başlayıb. Bu günə qədər yaşadığımız binadan 91 ailədən bir neçəsi istisna olmaqla qalanları yeni mənzillərə köçürülüb. Mənə isə mənzil verilməməyin bəhanəsi bu cür qeyd olunub ki, siz növbəti komissiyada iştirak etməmisiniz. Doğrudur, növbəti komissiya vaxtı mən I qrup əlil qardaşımı İran İslam Respublikasına müalicə məqsədilə aparmışam. Amma bu komissiyanın müşahidə aparmasına əngəl ola bilməzdi. Çünki mənim ailə üzvlərim daimi olaraq göstərilən ünvanda yaşayırlar, digər tərəfdən binanın qəzalı olması hər kəs kimi bizim də həyatı təhlükəmizi artırır. Əminliklə deyirəm ki, şifahi və formal olaraq edilmiş imtinaya səbəb yalnız tələb olunan rüşvətin ünvanına çatdırılmamasıdır. Məhz bu səbəbdən biz bir neçə ailə olaraq qəzalı binada yaşamağa məcbur olmuşuq.\n14 avqust 2018-ci il tarixdə komitə sədri Rövşən Rzayevin qəbulunda olaraq problemləri bildirsəm də, müsbət nəticə əldə edə bilməmişəm. Hansı ki, R. Rzayev problemlərin araşdırılaraq köməklik göstərəcəyini mənə vəd etmişdi. Görünür ki, Rövşən Rzayev də keçmiş Komitə sədri Əli Həsənovun “ənənə”sini davam etdirir və kifayət qədər korrupsiya hüquq pozmalarına rəvac verir. Bu cür ittihamı əbəs yerə səsləndirmirəm. Belə ki, yaşadığımız qəzalı binada 91 qaçqın və məcburi köçkün ailəsi məskunlaşmış olsa da, siyahı üzrə həmin binadan 130-dan çox ailə “Qobu Park” yaşayış kompleksində mənzillə təmin edilib. Bu da o deməkdir ki, böyük məbləğdə pul müqabilində çoxlu sayda ailənin adı qəzalı binada qeydiyyata alınmaqla oradan köçürülmə təmin edilib. Yəni hesab edirəm ki, mənim haqqım başqalarına satılıb... Mən isə uşaqlığımdan məskunlaşdığım binada qalmağa məcbur olmuşam. Bu cür ayrıseçkiliyin bir adı var, ədalətsizlik! Bu cür ədalətsiz davranışı heç bir halda Komitə sədri Rövşən Rzayevə yaraşdırmıram, ən azından o uzun müddət Azərbaycan Respublikasının Ali Qanunverici orqanında millət vəkili olaraq çalışmış, xalqın mənafeyindən çıxışlar etmişdir. Bu cür təqdirdə o mənim, ailə üzvlərimin mövcud durumunu anlamalı və Qanunlara hörmətlə yanaşmalı idi. Media vasitəsilə ölkə Prezidenti Cənab İham Əliyevdən xahişim budur ki, yaşadığımız qəzalı binada yeni faciələr baş vermədən Rövşən Rzayevə öz tapşırıqlarını versin. Cənab Prezident ona tapşırıq versin ki, “Rövşən Rzayev Əli Həsənovdan bir çömçə artıq olub, dövlətə və vətəndaşlara yersiz problemlər yaşatmasın”.


Dünyada koronavirusla bağlı vəziyyət necədir\nBraziliyada pandemiyanın ən pis dönəmi qeydə alınır. Manaus şəhərində aşkarlanmış variant ölkəyə yayılmaqdadır\nCənubi Afrika bir neçə həftəlik sərt qadağaları yüngülləşdirməyə başlayır. Braziliyanın paytaxtı və Avropanın bəzi yerlərində isə virusun müxtəlif variantları tüğyan edir.\nCənubi Afrika Prezidenti martın 1-də elan edib ki, yoluxmalarda “kəskin azalma” koronaviKiril Ramafozarus qadağalarını yüngülləşdirməyə imkan verir.\nÖlkədə iqtisadi fəaliyyət əsasən bərpa olunacaq, Johnson & Johnson vaksinlərinin ikinci partiyası da artıq çatdırılıb.\nVirusun Cənubi Afrika variantının daha yoluxucu olduğu güman edilir və dünyaya yayılması ilə bağlı narahatlıq var.\nRamafoza deyib ki, ölkədə son bir həftədə 10 mindən də az yeni yoluxma aşkarlanıb. Dekabrda bu göstərici 90 min idi. O, azalmaları sağlamlıq tədbirləri, davranışda dəyişiklik, artıq yoluxanlarda immunitetin yaranması ilə əlaqələndirib.\nBu arada Braziliyada pandemiyanın ən pis dönəmi qeydə alınır. Manaus şəhərində aşkarlanmış variant ölkəyə yayılmaqdadır.\nNarahatlıq yaradan məqam odur ki, Manausda aparılan araşdırmalar yeni variantın mövcud anticismlərə dayanıqlı olduğunu göstərir. Bu isə təkrar yoluxmalar deməkdir.\nAlimlərin fikrincə, Manausdakı variantın Cənubi Afrika mutasiyası ilə bəzi oxşarlıqları var və mövcud vaksinlərə daha pis reaksiya verə bilər.\nBraziliyanın paytaxtı Braziliada həftəsonundan ikihəftəlik karantin elan olunub. Ölkədə indiyədək pandemiyadam 254 min ölüm qeydə alınıb.\nYeni karantin çərçivəsində martın 15-dək barlar, restoranlar, ticarət mərkəzləri, məktəblər bağlanır. Adamların bir yerə yığışması qadağan olunur.\nArtıq Braziliya variantı Britaniyada da qeydə alınıb. Ölkədə yüksək yoluxucu Manaus variantına altı yoluxma aşkarlanıb.\nÖtən ilin sonunda Britaniyada aşkarlanmış yüksək yoluxucu variant ölkədə yoluxmaların kəskin artırmışdı. O vaxtdan Britaniya variantı Avropanın əksər hissəsinə yayılaraq xəstəliyin üçüncü dalğası sarıdan əndişələri artırıb. Çexiyadan tutmuş Portuqaliyayadək qadağalar sərtləşdirilib.\nNorveçin paytaxtı Osloda martın 2-dən 15-cən qismən karantin elan olunub, restoranlar, həyat üçün əhəmiyyətli sayılmayan biznes bağlanır.\nSlovakiya da qonşu Çexiyanın yoluyla gedərək martın 3-dən virus qadağalarını sərtləşdirir, adamların hərəkətinə məhdudiyyətlər qoyulur.


2021, 26 Sentyabr, bazar, Bakı vaxtı 01:53\nMisir hadisələrinin virtual məkanlarda qızışması Azərbaycanlı bloqçuların Facebook və Twitter-də yazışmalarına təsir edib. Bu həftə bir çox bloqqerin postu Misir prezidenti Hüsnü Mübarək və Misir hadisələrində sosial şəbəkələrin roluna həsr olunub. Bəziləri isə Azərbaycanla eyniləşmələr də aparıb.\nAbbasov adlı bloqçu Bakıdakı heykəllərin fəlsəfəsini açmağa çalışıb. Bloqçu hətta Şaumyanın heykəlinin qoyulma səbəbini anlasa da, Misir prezidenti Hüsnü Mübarəkin heykəlini «başa düşmür»:\n«Bu heykəl adama heç nə demir! Hüsnü Mübarəkin heykəlinin əsasən kasıb olan Xırdalanlıda hər hansı bir hiss yaratdığına inanmaq çətindir. Bu səbəbdən də Xırdalan əhli bu heykəlin yanından keçəndə heç bir xüsusi hiss yaşamır. Bir dəfə bir Xırdalanlıdan onun bu heykələ münasibətini soruşdum. Bu adam mənə cavab verdi ki, onun Hüsnü Mübarəkin nə bu heykəlinə, nə də başqa heykəllərinə heç bir münasibəti yoxdur”.\nOna görə də hər şeyə maraq göstərən Xırdalanlılar bu heykəl haqqında heç nə bilmək istəmirlər. Bu heykəl haqqında onlardan soruşanda belə adama heç nə demirlər. Əgər inanmırsınızsa, əlinizə mikrofon alıb Xırdalana gedin, və oradakılardan bu barədə soruşun.\nBu heykəlin Azərbaycanda, və niyə məhz Xırdalanda qoyulmasının səbəbini başa düşə bilmirəm. Görəsən bunun səbəbini kim bilir?».\nAmon-Liz də Hüsnü Mübarəkdən, amma Bakıda Xırdalandakı heykəlindən yazır və «heykəlin niyə Azərbaycanda olduğunu» sual edir:\n«Daha bir ehtimal oldur ki: əgər Azərbaycanda inqilab olsa təkcə Bakıda o qədər heykəli qorumaq gələcək ki, xalqı saxlamaq heç kim olmayacaq».\n«Twitter və facebook-a qarşı Misir prezidenti Hüsnü Mübarək ancaq dəvə və at tapıb. Bu artıq sivilizasiyaların qarşıdurmasıdırı...». Sandinist belə yazır və bloqunda bu şəkli yerləşdirib.\n«Hələ 1 ay bundan əvvəl Misir hökmdarı Hüsni Mabarəkin də dərdi ya ən uca bayraq, ya da ən ağır halda oğlu Kamal (Qamal) Mübarəkin hakimiyyətə gətirilməsinin detalları ola bilərdi. İndi isə vəziyyət tam başqadır. Hüsnü dayı bütün ailəsini ölkədən köçürüb, cəsarətli kapitan kimi gəmini son tərk etməyə söz verib. Bu Titanik filmindən Kamerondan başqa kim xeyir görüb ki». Bunu da Absurdistanlı yazır.\nAzərbaycana yaxınlaşan zəlzələ qorxusu\nŞahbaz Xudoğlu da digərləri kimi Misir hadisələrini yaxından izləyir. Dirəniş göstərən Hüsnü Mübarək dövlətini yerüstü zəlzələ ilə üz-üzə qoyan səbəblərin seçki və korrupsiya olduğunu yazır. Və bu zəlzələdən Azərbaycana da pay düşə biləcəyini güman edir:\n«Hamımız bilirik ki, bizdə seçki keçirilmir və bu proses primitiv bir tamaşadır. Korrupsiya və rüşvətxorluq isə hamını boğaza yığıb. Mən hakimiyyəti Misirin faciəsi ilə üzləşməmək üçün bəzi tədbirlər görməyə səsləyirəm.\n1) Gömrükdə, Vergidə, hüquq mühafizə orqanlarında aşağı səviyyədə olan rüşvət yığışdırılmalıdır, sərhəd məntəqələrindəki süründürməçilik olmamalıdır.\n2) Təhsil və səhiyyədə leqal maaş artırılmalı və rüşvətə son qoyulmalıdır. Dövlət müəssisələrində qanunun tələb etdiyi kimi təhsil və səhiyyə pulsuz olmalıdır. Təhsil ocaqları rektor seçimlərində sərbəst olmalıdır. 3) Məhkəmə sistemində dərhal islahatlar aparılmalı və vəkillik institutu gücləndirilməlidir...».\nNatiq Cəfərli də yazır ki, Azərbaycan hakimiyyəti anlamalıdır ki, Tunisdə və Misirdə baş verən hadisələrin əsl səbəbi, hakimiyyətin qanuni yolla, seçki yolu ilə dəyişdirməyin mümkünsüzlüyü oldu, vikiliks, korrupsiya, qiymət artımı ikinci — üçüncü dərəcəli səbəblərdir…\n«Xülasə, hakimiyyətin iki yolu var: ya islahatlar, yəni Saakaşvili yolu, ya da Ben Əli yolu…».\nMisirdən səsli twitlər\nVeboxu yazır ki, son günlərdə dünyanın gündəmi Misirdəki hadisələrdir. Bu hadisələrin isə gündəmində internet və sosial mediadır. Misir ilk əvvəl sosial şəbəkələri xüsusən Twitteri block dib, ancaq internetdə çarələr tükənmir:\n«Bunun üçün Twitter-dən, Google-dan və SayNow-dan kiçik bir mühəndis komandası bir alqorimt üzərində işləyib yeni bir xidmət hazırlayıb. Bunun üçün (+16504194196, +390662207294 və ya +97316199855) telefonla zəng edib, səsli mesaj qoymaq lazımdır…».\nMərc edən Azərbaycan gəncliyi\nMüşfiq Məmmədov isə başqa problemi qabardır. Bloqçu yazır ki, bütün dünyada gənclik inqilablara və dəyişikliklərə hərəkət verici qüvvə sayılır. Azərbaycan əyalətlərində gənclərin isə boş vaxtlarını futbol oyunlarına mərc qoymaqla keçirirlər.\n«Demək olar İmişlinin əksər çayxanalarında təşkil olunmuş bukmeyker kontorlarının əsas müştəriləri gənc insanlardır. Bəs bunun səbəbləri nədir? İmişlinin bir ictimai kitabxanası olduğu halda, ordan kitab götürən gənclərə heç rast gəldiyim olmayıb. Heç mənası da yoxdur, çünki yeni kitablar ancaq H.Əliyev həyat və yaradıcılığına həsr olunmuş kitablardır. Digər kitabxanada isə ancaq İran mollaların dini kitabları satılır. İnternet klublarda isə əsasən kompüter oyunları və seks saytları üstünlük daşıyır».


Şimal bölgəsində güclü külək başladı, “Azərişıq” gücləndirilmiş rejimə keçdi – Karabin.az\nHazırda Şimal bölgəsində (Yalama, Xaçmaz) güclü külək başlayıb və baş verə biləcək elektrik enerjisi kəsintisinin və qəza hallarının qarşısını almaq üçün “Azərişıq” önləyici tədbirlər görür.\nBunu açıqlamasında “Azərişıq” Açıq Səmdar Cəmiyyətinin (ASC) Mətbuat xidmətinin rəhbəri Tanrıverdi Mustafayev deyib.\nOnun sözlərinə görə, ASC-nin Şimal Regional Enerji Təchizatı və Satışı idarəsinin (RETSİ) baş verə biləcək qəzaların qarşısını almaq üçün əlavə texnika və canlı qüvvə cəlb edib: “Qarşıdakı 3 saat ərzində Şimal bölgəsində, Bakıda və Abşeron yarımadasında küləyin sürəti 30-33 m/s çatacağı ilə bağlı məlumat əldə etmişik. Hazırda əməkdaşlarımız və texnika hazır vəziyyətdədir. Əməkdaşlarımız bütün əlavə mal-materiallarla təchiz olunub. Baş verə biləcək hər-hansı kəsinti yaxud qəzanın fəsadlarını aradan qaldırmağa çalışacağıq”.


Daha bir bank elektron arayış xidmətindən istifadəyə başlayıb\n“Elektron hökumət” portalında qeydiyyatdan keçmiş və ya portalda avtorizasiya üçün digər vasitələrə malik olan vətəndaşlar bu gündən etibarən onlayn rejimdə internet olan istənilən məkandan kredit sifarişi üçün “Bank BTB”-yə müraciət edə bilərlər.\n“Elektron hökumət” portalının operatoru - Rabitə və Yüksək Texnologiyalar Nazirliyinin Məlumat Hesablama Mərkəzindən (MHM) verilən məlumata görə, “Bank BTB”-də elektron arayışdan istifadəyə başlanılması MHM və bank arasında imzalanmış müqavilə əsasında baş tutub.\nQeyd edək ki, kreditin rəsmiləşdirilməsi üçün iş yerindən arayışı bankın filiallarından da əldə etmək mümkündür. İlkin mərhələdə bu xidmətdən bankın 5 filialında yararlanmaq mümkün olacaq. Bunun üçün vətəndaş yalnız şəxsiyyət vəsiqəsi ilə bankın müvafiq filialına yaxınlaşmalıdır. Qısa zamanda bankın bütün xidmət şəbəkəsinin bu xidmətə qoşulması planlaşdırılır.\nMəlumat üçün bildirək ki, hal-hazırda portalın operatoru növbəti mərhələ kimi elektron arayışlardan istifadə sahələrinin genişləndirilməsi və müxtəlif istiqamətlər üzrə elektron arayışların verilməsi üçün işləri davam etdirir.


Acqarına bu içkidən bir həftə için, qarınınızdakı piylər ərisin. » İmmunitet.az xəsətəliklərlə mübarizə aparan tibbi portal\nBaxış sayı: 11 997\nİllərlə yığılıb depolanmış piylərdən xilas olmaq çox çətindir.Bunun üçün çox çalışmaq lazımdır. Aşağıdakı resepti bir həftə qəbul eləmək isə qısa bir zamanda artıq çəkidən xilas olmağa yardım edir. Düzdür buna inanamaq çətindir,amma, reseptdən istifadə etsəniz xeyrini görəcəksiniz.\nReseptdə yazılanlara əməl eləmək orqanizmdən artıq mayenin çıxmasına səbəb olur. Uzun müddət qəbul etdikdə isə orqanizmdəki artıq piylər əriməyə və çəki azalmağa başlayır. Onun hazırlanması isə 5 dəqiqə zaman alır.\n* limon – 1 ədəd\n* cəfəri – 60 qram\n* su – 60 qram\nLimonun şirəsi sıxılır, cəfəri xırda doğranır və şirəyə əlavə edilir. Əldə edilən məllul suya qatılır və içilir.\nQarışımın ən yaxşı effektini onu acqarına içən zaman əldə etmək mümkün olur. 6 gün ərzində acqarına bu qarışımı içmək həzm sisitemini qaydaya salır . 10 gün fasilə verdikdən sonra müalicə yenidən davam etdirilir.\nLimon və cəfərinin tərkibində metobolozmi sürətləndirmək üçün yetərincə maddələr var. Bu maddələr metobolozmi sürətləndirməklə yanaşı, orqanizmdəki artıq mayeni xaric edir, bağırsaq fəaliyyətini sürətləndirir.\nYuxarıda yazılan qarışımdam istifadə edin və öz bədəninizi formada saxlayın.\n"Acqarına bu içkidən bir həftə için, qarınınızdakı piylər ərisin." haqqında müzakirə


Xaqaninin əmisi və Şamaxının dünyaya səs salan kəndi- TARİX – mustaqil.az\nXaqaninin əmisi və Şamaxının dünyaya səs salan kəndi- TARİX\nadmin 24 Yanvar 2018\nKlassik orta əsrlər dövründə Azərbaycanın yaşayan alimlər geniş və dərin biliyə malik olub, elmin bir çox sahələri və xüsusilə tibb sahəsində dünyəvi əhəmiyyətə malik olan nailiyyətlər əldə ediblər. Bu alimlər sırasında Kafiyyəddin Ömər İbn Osmanı göstərmək olar. Onun fəlsəfi fikirləri və həkimlik fəaliyyəti haqqında olan məlumatları əsas etibarı ilə qardaşı oğlu böyük Azərbaycan şairi Əfzələddin İbrahim Əli oğlu Xaqani Şirvani (1120-1199) və o dövrün məşhur həkimlərindən biri olan qardaşı Vaxtəddin İbn Osmanın və həm də o zamanlar yaşayıb-yaratmış alimlərdən Əbülhəsən Ərbəbilinin Seyid Bardanın, Əhməd İbn Süleymanın, Həkim Təbrizinin əsərlə- rinə əsaslanırdı.\nKafiyyəddin Ömər İbn Osmanın da əsərləri o dövrün bir sıra azərbaycanlı alimləri kimi təbii fəlakətlərə və yadellilərin hücumlarına məruz qalıb. Lakin geniş xalq kütləsi arasında Ömər İbn Osmanın əsli, nəcabəti, yaşadığı yer, onun özünün və qardaşının həkimlik fəaliyyəti haqqında olan rəvayətlər bizim dövrə qədər gəlib çıxıb.\nAraşdırmaçı alim İmran Axundov bu rəvayətlərdən bir neçəsini üzə çıxarıb:\n“Bu rəvayətlərə görə Şamaxının Məlhəm kəndində çox qədim zamanlarda olduqca bilikli bir həkim yaşayırmış. Onun hazırladığı məlhəmlər uzaq yerlərdən gələn xəstə insanları tezliklə və tamamilə müalicə edirmiş. Hətta bu məlhəmlər hələ o zaman geniş miqyasda xaricə satılmaq üçün də göndərilirdi, belə hesab edilir ki, Şamaxının yaxınlığında olan Məlhəm kəndi həmin həkimin məlhəmlərinin adı ilə adlandırılıb. O, günəşin şüalarının məlhəmlərin müalicəvi effektini artıra bilməsinə böyük əhəmiyyət verirdi. Rəvayətə görə bu alim dünyasını dəyişdikdən sonra onu yaşadığı yerin yaxınlığında olan günəşli bir təpədə dəfn ediblər. Həmin təpənin adı hələ indiyə qədər xalq arasında “Dədə Günəş” adlanır. Dədə Günəş sonralar ziyarətgaha çevrilib”.\nMəlhəm kəndinin yaxınlığında Ömər İbn Osman böyük bir tibb məktəbi yaradıb ki, orada həm gənc həkimlər hazırlanırdı, həm də həkimlər öz biliklərini təkmilləşdirirdilər. Bu tibb məktəbinin nəzdində xüsusi klinikalar, dərmanxanalar və laboratoriyalar var idi. Bu laboratoriyalarda xəstələrin müayinəsi ilə məşğul olurdular. Tibbin nəzəri fənlərindən anatomiya, fiziologiya, patologiya və gigiyenaya xüsusi yer verilirdi. Tibb məktəbinin nəzdində olan dərmanxanalarda müxtəlif xəstəliklərin müalicəsində işlədilən məlhəmlər ilə bərabər həblər, tozlar, plastrlar, dəmləmələr, şərbətlər, məcunlar da hazırlanırdı. Tibb məktəbinin yaxınlığında dərman bitkilərini becərmək üçün xüsusi sahələr də ayrılmışdı. Ömər İbn Osmanın mahir həkim olması ilə bərabər, həm də onun böyük filosof, məşhur riyaziyyatçı, münəccim və kimyaçı olmasını da qeyd etmək lazımdır.


Azərbaycanın OGP-də statusu “qeyri-aktiv” saxlanılıb\nAçıq Hökumət Tərəfdaşlığı Təşəbbüsləri (Open Government Partnership) Rəhbər komitəsi iyunun 29-da keçirilən toplantısında Azərbaycanda qeyri-hökumət təşkilatlarının fəaliyyəti üçün şəraitin pis olması səbəbindən ölkənin statusunu daha bir il müddətinə "qeyri-aktiv" saxlamağı qərara alıb. Bu barədə təşkilatın məlumatında bildirilir.\nAzərbaycanda vəziyyətin pisləşməsi məsələsi 2015-ci ilin martında üç vətəndaş cəmiyyəti təşkilatı tərəfindən qaldırılıb. Buna QHT-lərə qarşı repressiyaların başlanması səbəb olub. Rəhbər komitə vəziyyəti hərtərəfli öyrəndikdən sonra Azərbaycanın statusunu 2016-cı il mayın 4-dək dondurub.\n"Rəhbər komitə bir illik fəaliyyətsizlikdən sonra mövcud problemlərin (2016-2018-ci illərdə Milli Fəaliyyət Planının hazırlanması üçün məsləhətləşmələr, Açıq Hökumət Tərəfdaşlığı Təşəbbüsləri çoxtərəfli forumunun yaradılması, qrantların qeydiyyatı üçün "vahid pəncərə"nin yaradılması) həllində Azərbaycan hökumətinin atdığı müsbət addımları etiraf edir. Ancaq öncədən qaldırılan və narahatlıq doğuran əsas məsələlər həll olunmamış qalır. Vətəndaş cəmiyyətinin fəaliyyəti üçün ciddi problemlər əvvəlkitək qalır", məlumatda deyilir.\nVətəndaş cəmiyyəti təşkilatlarının qaldırdığı problemləri həll etmək üçün Azərbaycan hökumətinin qarşısında növbəti il var.\nRəhbər komitə meyarlar və standartlar üzrə alt komitəyə tapşırıb ki, "həll olunmamış məsələlərin həlli məqsədilə" 2017-ci il sentyabrın 17-dək vətəndaş cəmiyyəti və hökumət ilə məsləhətləşmələr aparsın.\nTələblər Azərbaycan hökuməti, vətəndaş cəmiyyəti və xarici ekspertlərlə məsləhətləşmələr zamanı hazırlanacaq. 12 aylıq müddət həmin tələblərin hazırlanmasından sonra başlayacaq.\nAzərbaycan öz qeyri-aktiv statusunu saxlayacaq. Bu o deməkdir ki, ölkə OGP seçkilərində səsverməyə buraxılmayacaq və müşahidəçi statusunda olacaq", məlumatda bildirilir.\nOGP nüfuzlu beynəlxalq təşkilatdır, məqsədi hökumətlərin hesabatlılığı, idarəçiliyin şəffaflığıdır. 2011-ci ilin sentyabrından ABŞ və Böyük Britaniya da OGP-nin yaradıcıları arasındadır.\nAzərbaycan 2011-ci ildə təşəbbüsə qoşulan ilk ölkələrdən biridir. Və ilk ölkədir statusu qeyri-aktiv edilib. Bu 2016-cı ilin martında hökumət və vətəndaş cəmiyyəti nümayəndələrindən ibarət komitənin iclasında baş verib.


Pandemiya immunitet savaşıdır İmmun sisteminizin vəziyyəti necədir?\nDigərləri 14 Sen 2021 23:45:00 74 0\nİmmunitet insan hələ körpə ikən formalaşır, əgər ciddi autoimmun xəstəliklər yoxdursa, immunitet əvvəldən dəyişməz olaraq qalır. Lakin müəyyən səbəblərdən zəifləyə bilər. Orqanizmin müqavimət qabiliyyətinin azalması immun sistemin işinin zəifləməsi deməkdir.\nBu xəbəri də oxu: Tanınmış tennisçi 40a çatdı\nSon.az medicina.az-a istinadən böyüklərdə immunitetin zəifləməsini göstərən əlamətləri təqdim edir: -Tez-tez xəstələnir, sağalması uzun çəkir\n1.Xroniki stress, əsəb, gərginlik, depressiyadan\n14 Sen 22:51 0\nDigərləri General Zaur Məmmədova ağır itki\nİrandan Azərbaycan ərazisində müvəqqəti yerləşmiş Rusiya sülhməraml�\nQaraciyəri və öd kisəsini təmizləmək üçün 48 2021-09-28 08:21:00


Brilliant Dadaşova oğlunu üzə çıxardı: “O mənim nəfəsimdir” – FOTOLAR – Səhifə 228938 – Yenicag.Az\nAna Səhifə Maqazin Brilliant Dadaşova oğlunu üzə çıxardı: “O mənim nəfəsimdir” – FOTOLAR\nBrilliant Dadaşova oğlunu üzə çıxardı: “O mənim nəfəsimdir” - FOTOLAR\nYeni Çağ Media Qrupu – Fevral 01, 2018 - 10:38\nXalq artisti Brilliant Dadaşova tədbirlərin birinə oğlu Cahadla birlikdə qatılıb.\nYenicag.az-ın fotokamerasına tuş gələn ana-oğul sevgilərini qucaqlaşmaqla nümayiş etdiriblər.\nBrilliant Dadaşova saytımıza açıqlamasında oğlunun hər zaman mediadan kənar gəzdiyni deyib:\n“Oğlum gündəmdə olmağı sevmir. Bir neçə gündür ki, Türkiyədən gəlib. Deyim ki, o qardaş ölkənin ali məktəblərinin birini bitirib. Tahirgilin filminə baxmaq istədi. O mənim hər şeyim, nəfəsim, sevgimdir”.\nmüğənni, şou-biznes, Brilliant Dadaşova,


Bu ölkələrdəki azərbaycanlılar Bakıya gətiriləcək – SİYAHI – Turkustan.info\n04 Avqust 2020 00:02\nTurkustan.info xəbər verir ki, bunu Azərbaycan Respublikası Prezidentinin köməkçisi, Azərbaycan Respublikası Prezidentinin Administrasiyasının Xarici siyasət məsələləri şöbəsinin müdiri Hikmət Hacıyev Operativ Qərargahın bugünkü brifinqində deyib:\n“Tərəfdar dövlətlər də karantin rejiminin yumşaldılmasına getsə də, onlarda da yoluxma artdı. Bu ölkələr də ölkəmizdə olduğu kimi təkrar qapanma rejiminə getdilər”.\nO bildirib ki, xaricdə olan vətəndaşlarımızın ölkəmizə təxliyəsi davam edir: “İstanbul-Bakı istiqaməti üzrə 4 hava uçuşları baş tutur. Eyni zamanda Avropa istiqamətində uşular baş tutacaq ki, Bakı-London-Bakı uçuşları olacaq. Həmçinin Bakı-Berlin-Bakı arasında da uçuşlar təşkil olunacaq. Bununla yanaşı bu həftə 250 vətəndaşımız Rusiyadan ölkəmizə gətirilib. Həmçinin qarşıdakı həftədə də bu iş davam etdiriləcək. Eyni zamanda İrandan, Gürcüstandan, Ər-riyaddan da vətədaşlarımızın gətirilməsi nəzərdə tutulur. Bunun üçün vətəndaşlarımızın testdən keçməsi və ölkə daxilində 2 həftəlik karantin qaydalarına əməl etmələri tələb olunur”.\nHikmət Hacıyev qeyd edib ki, Budapeşt, Daşkənd, Yekaterinburq, Qətərdən də çox saylı müraciətlər səbəbilə vətəndaşlarımızın gətirilməsi nəzərdə tutulur: “Xüsusilə dərs ili başa çatdığı üçün tələblərin gəlişinin təşkili ilə bağlı Bakı-İstanbul reysində müəyyən qiymət güzəştləri nəzərdə tutulur. Vətəndaşlardan maksimum dərəcədə xarici səfərlərdə çəkinmələrjni xahiş edirik”. (publika.az)\nPrevious Baş Nazirdən sərnişin və yük daşımaları ilə bağlı QƏRAR\nNext Təcili yardım artıq gecikməyəcək – NAZİRLİK


Özünüzü sınayın - Günün qoroskopu » Millitv.az\n06 fevral 2017-ci il. Günün qoroskopu.\tMillitv.az Qoç - Baş verənlərə rəğmən bədbin olmayın, ruhdan düşməyin. Kiçik qələbələrə sevinməyi bacarın. Alış-veriş,\nAstroloji proqnoz 03 fevral\t03 fevral 2017-ci il. Günün qoroskopu. Millitv.az Qoç - çoxdan başlanmış layihənin məntiqi sonuclanması, yaxşı\nAstroloji proqnoz 01 fevral\t01 fevral 2017-ci il. Günün qoroskopu. Qoç - dəqiq, ehtiyatlı, sayıq olun. Başladığınız işdə diqqətli çalışın ki, pis


Ertəsi gün də Rəsulullah eyni sözləri təkrarladı və yenə eyni adam içəri girdi. Başqa bir gün bu hadisə bir daha təkrarlananda səhabələrdən Abdullahın içini maraq bürüdü. Bu işin sirrini, daha doğrusu cənnətlik müjdəsini almağın yolunu tapmalı idi.\nHəmin adamın yanına gedib dedi: “Atamla ağızlaşdım və - üç gün evə gəlməyəcəyəm, - deyə and içdim. Məni üç gün evində qonaq edə bilərsənmi?” Cənnətlik bir adam evinə gələn qonağa yox deyərmi, əlbəttə ki, xeyr. Abdullahın istəyini qəbul edib onu evinə apardı. Abdullah üç gecə o ənsarın evində qaldı. Onun hər bir hərəkətini diqqətlə izlədi ki, görəsən, o hansı fərqli əməl işləyir ki, Rəsulullah onu “cənnətlik” olaraq vəsf edir?! Gördüklərini daha sonra Abdullah özü belə nəql etmişdi: “Ənsardan o adamın evində üç gecə qaldım. Bizim etdiyimizdən artıq heç bir əməlini görmədim. Yalnız yatağında bir böyründən o biri böyrü üstə çevriləndə zikr edir, təkbir gətirirdi”. Üç gün bitəndə Abdullah ev sahibi ilə sağollaşarkən ondan üzr istəyərək əslində nə üçün onun evində qonaq qalmaq istədiyini, Rəsulullahdan cənnət müjdəsini almağın yolunu axtardığını, amma onda heç bir fərqli əməl tapa bilmədiyini dedi. Ənsardan olan o bəxtəvər şəxs təbəssüm edib dedi: “Əməlim məndə gördüklərindən ibarətdir, bundan başqa gizli bir hərəkətim yoxdur”. Abdullah ondan ayrılıb gedərkən arxadan səslənib çağırdı və bütün bildiklərini bölüşmək, cənnətə gedən yolda addımlamaq istəyən hər kəsə yardımçı olmaq istəyi və həyəcanı ilə bunları əlavə etdi: “Bəli, əməllərim gördüklərindən ibarətdir. Amma məndə bir xasiyyət də var – ürəyimdə heç bir müsəlmana qarşı əsla pis bir niyyət və ya paxıllıq yoxdur”. Bu sözləri ilə, əslində, hansı əməlinin ona cənnəti qazandırdığını bilmədiyi üçün içində olan hər şeyi açıb tökməyə çalışır, “bəlkə kiminsə qurtuluşuna səbəb olaram” deyərək öz qurtuluşuna can atırdı...\nƏshab - Peyğəmbərin ən yaxın dostları, Quranda Allahın onlardan razı olduğu bildirilən və onların da Allahdan razı olduğu müjdələnən o pak, təmiz, zirvə nəsil bu yolda, cənnətə daha tez girmə yarışında bir-biri ilə yarışırdı. Bir-birini qısqanmadan, paxıllıq etmədən, xainlik etmədən...\nBiz də müsəlmanıq. Hər günü əvvəlki günündən daha yaxşı olmayan günümüz dünyasında gözlər var ki, daha çox mal-mülk sevdasının işıltılı parıltısına zillənmiş, bütün gücünü bu yarışda bir addım daha irəli getmək üçün səfərbər etmiş vəziyyətdədir. Bir tərəfdən iqtisadi sıxıntılar, digər tərəfdən heç kimdən istehlak yarışında geri qalmamaq həyəcanı... Bu adrenalinə saf ürək dözərmi?!\nDünya gündəmi elə bir dalana sürüklənib ki, bir səhər “üçüncü dünya müharibəsi başlayıb” deyə bir xəbər yayılsa, Allah qorusun, heç kim bunu təəccüblə, heyrətlə qarşılamaz. Hər gün eşidilən partlayış xəbərləri, çox yaxınımızda, Orta Şərqdə yaşanan “elan olunmamış dünya müharibəsi” və yurdlarından didərgin salınmış milyonlarla ailənin faciəli həyat hekayələri bu dəhşəti bizim üçün sanki adi bir hala çevirib. Görəsən, neçə ailə qaçqın çadırında, nəm torpağın üstündə, yemək bişirməyə çalışdıqları balaca qaz balonunun alovuna əllərini uzadaraq istisinə qızınmağa çalışır? Neçə ailənin o qazanında ət qaynayır, dolma, küftəbozbaş bişir?! “Onlardan bizə nə, bizim halımız onlardan çox da fərqli deyil” deməyin ha, nə badə..! Məqsədim onların halına baxaraq öz halımıza şükür edək, demək deyil. Mənim diqqət çəkmək istədiyim məsələ başqadır. Biz ki müsəlmanıq. Öldükdən sonra Allahın bizi dirildərək “bütün nemətlərdən” hesaba çəkəcəyini bilirik. Ailəmizdən də hesaba çəkiləcəyik; uşaqlarımızın, xanımımızın, qohumlarımızın, qonum-qonşumuzun ehtiyaclarının nə qədərini qarşılaya bildik, nə qədər kömək etdik deyə də hesaba çəkiləcəyik. Biz də, - Ya Rəbbi, verdiklərindən bu qədər, bu qədər sənin rizan üçün xərclədik, - deyə biləcəyimiz qədər çalışmaq, qazanmaq məcburiyyətindəyik, elə deyilmi? Bəs o gün, - Suriyada bu qədər adam acından qırılarkən, İraqda bu qədər yetim ac-susuz yollara düşüb el-aləmə əl açarkən, nə bilim, Myanmada bu qədər evsiz-yurdsuz ailə qətliamdan qaçaraq yaşamaq ümidi ilə meşələrə, dağlara sığınarkən verdiyim bol nemətlərdən onlar üçün nə xərclədin, - deyə soruşulsa, nə deyərik? Boş yerə deyil ki, kasıblar zənginlərdən əvvəl cənnətə daxil olacaqlar, həm də neçə yüz il əvvəl... Bax o günün sıxıntısını, bu ağır sualların vəbalını yüklənmək bahasına hələ də var-dövlət yığaraq çoxaltmaq və dönə-dönə onu sayaraq iftixar etmək yarışında ilk sıralardan geridə qalmamaq üçün ömür nemətimizi bihudə xəyallarla xərcləyiriksə, Allah köməyimiz olsun..!\nHits: 609 clicks


Volvo markasının yeni flaqmanı kupe-kross olacaq - Avtosfer.az\nVolvo markasının yeni flaqmanı kupe-kross olacaq\nAvtodünya 12 May 2020 18:15 Oxunub 401\nAmerikalı jurnalistlərin fikrincə, XC100 Recharge modeli Volvo markasının model cərgəsindəki ən bahalı avtomobil olacaqdır\nMotorTrend nəşri Volvo markasının yeni flaqmanı olacaq kupeşəkilli XC100 Recharge elektrik krossoveri barədə məlumatı dərc edib. Yeni krossover Isveç markasının model xəttinin zirvəsində yerləşəcək, dörd nəfərlik salona və iki mühərrikli güc qurğusuna sahib olacaqdır. Volvo XC100 Recharge modelinin 2023-cü ilə qədər təqdim ediləcəyi gözlənilir.\nVolvo XC100 Recharge krossoverinin əsasını SPA 2 modul arxitekturası təşkil edəcəkdir. Texniki cəhətdən, kupe-kross yeni nəsil XC90 modelinə çox yaxın olacaqdır. Bununla birlikdə, Volvo şirkəti XC90 yeni nəslini hibrid və elektrik güc qurğuları ilə satmağı planlaşdırsa da, XC100 modeli ənənəvi benzin DYM-ləri ilə təklif edilməyəcək və tamamilə elektrik ötürməsi ilə hərəkətə gələcəkdir.\nİnsayderlər, XC100 Recharge modelinin orijinal kupeşəklli kuzova malik olacağını və Volvo markasının yeni dizayn üslubunu nümayiş etdirəcəyini bildiriblər. Bundan başqa, flaqman krossoveri Volvo XC90 Exellence xüsusi versiyasında olduğu kimi, alternativi olmayan dördyerli dəbdəbəli salon ilə təklif ediləcəkdir.\nVolvo XC100 Recharge modelinin 2023-cü ildə gözlənilən debütü zamanı, krossoverdə radarlar, kameralar və lidarlar vasitəsi ilə ətraf mühiti təhlil edən yarı-avtonom idarəetmə sistemi tətbiq edilə bilər. Yeni modelin digər maraqlı cəhəti isə, onun təchiz edildiyi ən müasir aktiv və passiv təhlükəsizlik sistemləri olacaqdır.\nAmerikalı jurnalistlərin fikrincə, XC100 Recharge modeli Volvo markasının model cərgəsindəki ən bahalı avtomobil olacaqdır: krossoverin qiyməti 85 min dollardan başlayacaqdır ki, bu da onun yeddi yerli XC90 modelinin top versiyası ilə eyni qiymətə satılacağından xəbər verir.\nMənbə: Motor Trend


Heç yere getmədən dərman almaq mümkün olacaq\n26-12-2014 / 15:47\n“İnnovasiya və ixtira, faydalı model və sənaye nümunələri" sərgisində MedNot təqdim olunub. MedNot xəstə, həkim, aptek münasibətlərinin elektronlaşmasıdır.\nLayihənin rəhbəri İlqar Tağıyev Xeberler.az-a bildirib ki, sayt vasitəsilə kağız reseptlərə ehtiyac qalmır. MedNot həkimlərlə xəstələr, aptektlərlə dərman şirkətləri arasında onlayn əlaqə yaradan veb saytdır. Həmçinin, sayt vasitəsilə imkansız xəstələr dərmanla təhciz olunur və pulsuz müayinə olunur. MedNotda dövlətin tətbiq etdiyi vahid qiymət prinsipi də dəstəklənməkdədir.\nProqramist Elşən Cəfərov MedNot-un həkim, xəstə, aptek məntəqləri arasında olan münasibətlərin avtomatlaşdırılmasından ibarət olduğunu bildirib. “Normalda xəstələr həkimlərin əlyazmasından şikayətlənir və hər il dünyada 7000 insan səhv dərman aldığına görə vəfat edir. MedNot vasitəsilə bu problemlər həll olunur. Reseptlər artıq qeydiyyatdan keçdikdən sonra sadəcə bir kod təqdim olunur və həmin kod aplikasiya vasitəsilə telefona gəlir və istənilən vaxt siz öz reseptlərinizi idarə edə bilərsiniz. Dərmanların haradan və kimlərin almasını analiz edərəkSəhiyyə Nazirliyinə statiska təqdim edəcəyik. Bu statistika əsasında haradasa epidemiya xəstəliyi baş qaldırıbsa, orda qırmızı siqnal vasitəsilə Səhiyyə Nazirliyini xəbərdar edəcəyik ki, hansısa ərazidə xəstəlik yayılıb”.\nMedNot-da dərman haqqında geniş məlumat almaq imkanının olduğunu söyləyən proqramistCahangir Şəbiyev saytın onlayn dərman sifariş, həkimə mesaj yazmaq və ən yaxın aptekin adresini təqdim etmək funksiyasına malik olduğunu bildirib.\nStartapımız Dubayda İnkubasiya Mərkəzinə qəbul olunub


Çin impellers İstehsalçı və Təchizatçı | Retool\nImpeller - Vana və nasos sənayesində geniş istifadə olunur. Müştərilər məhsullar üçün ciddi keyfiyyətə, dəqiqliyə və xarici səthə qulluq tələblərinə malikdirlər, hər bir məhsul göndərilmədən əvvəl xüsusi qablaşdırılır. Xüsusilə qapalı pervaneler üçün tökmə keyfiyyəti və daxili boşluğun təmizlənməsi tökmə texnologiyası və səviyyəsinə yüksək tələblərə malikdir. Biz uzun illərdir ki, xarici müştərilərə xidmət göstərir və müştərilər bizdən çox məmnundurlar.\nTətbiq: Maye avadanlıqları.\nGücümüz: • Retool Company, 1994-cü ildə qurulan investisiya tökmə və emal istehsalçısıdır. Eyni zamanda Çində dəqiq tökmə müəssisələrinin ilk partiyasıdır. Zhaoxian County, Shijiazhuang City, Tianjin Limanı və Qingdao Limanı yaxınlığında, rahat nəqliyyat ilə yerləşir. Məhsul çeşidimiz klapanları, klapan hissələri, qida maşın hissələri, nasos hissələri, neft sənayesi hissələri və s. Müştərilərin təqdim etdiyi nümunələrə və ya təsvirlərə görə istehsal edə bilərik. Məhsullar gözəl görünüşə, sabit və etibarlı keyfiyyətə və keyfiyyətə ciddi nəzarət edir.\nƏvvəlki: Vibrasiya Taşlama\nMərkəzdənqaçma nasos tökmə hissələri\nTəzyiq Paltaryuyan Nasos Dökmə hissələri\nSump Nasos Döküm hissələri\nSu nasosunun tökmə hissələri\nStainlees Polad hissələri (Çəkmək üçün tətbiq olunur ...


PKK terrorçularından gecə basqını Ayna.az\nPKK terrorçularından gecə basqını\nASO hücumları ilk həmlədə dəf etməyi bacarıb\nSentyabrın 9-u gecə YPG və PKK terrorçularından ibarət bir qrup dəstə Suriyanın Azez rayonuna növbəti dəfə hücum edib. AYNA xarici mətbuata istinadən xəbər verir ki, terrorçular, həmçinin Tel-Rifat şəhərində və Azad Suriya Ordusuna (ASO) məxsus olan ərazilərdə bir neçə dəfə ağır silahlardan istifadə ediblər.\nLakin ASO terrorçular tərəfindən edilən hücumları ilk həmlədə dəf etməyi bacarıb. Buna baxmayaraq, qarşıdurma əsnasında ASO-nun iki döyüşçüsü də yaralanıb.\nQeyd edək ki, Türkiyə ordusunun “Zeytun Budağı” əməliyyatı nəticəsində Afrindən çıxarılan YPG və PKK terrorçuları, Afrinin cənubunda yerləşən Tel-Rifat şəhərinə köç ediblər. Onlar tez-tez ASO-nun nəzarətində olan yaşayış məntəqələrinə hücum edərək qətllər törədirlər.\nMüəllif: Ayna.az 10 Sentyabr 2019 18:09\n10 Sentyabr 18:09 Dünya


C vitaminini təbii olaraq hansı qidalardan alaq? - SİYAHI » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nC vitaminini təbii olaraq hansı qidalardan alaq? - SİYAHI\n19:45 / 31.07.2020\nKoronavirusun profilaktikası, eləcə də xəstələrə yüksək dozada təyin olunması ilə bağlı vitamin C gündəmə gəlib və hər kəs bu vitamin apteklərdən almağa çalışır. Qeyd edək ki, vitamin C bir çox qida məhsullarında var, Azərbaycan meyvə-tərəvəzlə bol ölkə olduğundan və yay aylarında yaşadığımızdan indi süni vitamin C yox, elə təbii vitamin C də əldə etmək olar.\nHəkimlər də vitamin C üçün ən yaxşı mənimsəmə yolunun təbii qidalar olduğunu bildirir.\nSfera.az medicina.az-a istinadən vitamin C ilə ən zəngin qidaların siyahısını təqdim edib. Hazırda koronavirusa görə günlük 1000 mq dozada vitamin C tövsiyə edilir. Bəs bu qədər miqdarı ən çox hansı meyvədən, tərəvəzdən ala bilərik?\nHər 100 qramda olan C vitamini əsas götürülüb:\n1. İtburnu - 100 qramında 650 mq vitamin var. İtburnunu əzib, termosda dəmləyib, təzə-təzə içmək lazımdır.\n2. Şirin bolqar bibəri - daha çox qırmızısında. 100 qramında 200 mq C vitamini var\n3. Kivi - 180 mq vitamin var\n4. Cəfəri - 150 mq var\n5. Şüyüd - 100 mq var\n6. Bütün növ kələmlər - gül, brokkoli, ağ, qırmızı, hətta kələmin duzda şorabası, suyu və s. 80-70 mq C vitamini var\n7. Portağal - 60-50 mq var\nBişirdikdə, çox qaynatıqda, termiki işlənmədə C vitamini tez parçalanır. Ona görə meyvələri çiy yemək məsləhətdir.\nBeləliklə, gün ərzində 2 stəkan itburnu dəmləməsi, 1 portağal, 2 kivi yemək, 3 bolqar bibəri, 200 qram kələm, cəfəri, şüyüd salatı edib üzərinə zeytun yağı sıxıb yeməklə siz günlük C vitamini dozanızı ala bilərsiz\nƏslində C vitamini çox meyvə tərəvəzdə göyərtidə var, amma ən çox bunlardadır. C vitamini sarımsaqda da var. Amma onda azdır. və sarımsağı çox yemək də olmur.